Št.: 322-0002/2022

Datum: 17.2.2022

**OBČINSKEMU SVETU**

**OBČINE TRŽIČ**

V skladu z 18. členom Statuta Občine Tržič (Uradni list RS, št. 19/13 in 74/15) in na podlagi 11. člena Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) vam pošiljamo v obravnavo in sprejem točko:

|  |
| --- |
| **INFORMACIJA O OPRAVLJENIH TURISTIČNIH VODENJIH na ravni turističnega območja Občine Tržič V LETU 2021** |

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list RS, št. 15/17) bo kot poročevalec na seji Sveta in delovnih teles sodeloval:

* Petra Hladnik, vodja Službe turizem Tržič.

**PREDLOG SKLEPA:**

1. **Občinski svet Občine Tržič sprejme informacijo o opravljenih turističnih vodenjih na ravni turističnega območja Občine Tržič v letu 2021.**

|  |  |
| --- | --- |
|  | mag. Borut Sajovic |
|  | ŽUPAN |
|  |  |

**OBRAZLOŽITEV:**

Skladno z 11. členom Odloka o turističnem vodenju na ravni turističnega območja Občine Tržič (Uradni list RS, št. 68/05, 37/10, 41/13, 82/19) je Občinska uprava Občine Tržič dolžna o opravljenih turističnih vodenjih enkrat letno poročati Občinskemu svetu Občine Tržič.

Služba turizem Tržič je v sklopu rednih dejavnosti sprejemala najave osnovnih in srednjih šol ter ostalih zainteresiranih skupin in individualnih obiskovalcev za oglede turističnih znamenitosti na območju občine Tržič. Na podlagi najav je pripravljala posamezne programe, organizirala ter vodila in koordinirala turistično vodenje na turističnem območju občine Tržič. Najave ogledov je posredovala tudi Tržiškemu muzeju za oglede muzejskih zbirk in Kurnikove hiše.

Letošnja vodniška sezona je bila zaradi epidemije COVID-19 zopet krajša, saj smo vodenja in dežurstva pričeli izvajati v začetku meseca maja. V poletni sezoni smo med razpisana vodenja (vsak četrtek) dodali grad Alt Gutenberg, ki se ga je udeležilo 41 obiskovalcev.

V lanski poletni sezoni je vsak ponedeljek in petek iz Bleda pripeljal turistični avtobus v sklopu projekta Obišči & razišči. Letos je bil zasnovan, kot poldnevni vodeni izlet, ob ponedeljkih, v Dovžanovo sotesko in mestno jedro, ter ob petkih, v Podljubeljsko dolino, (Šentanski rudnik in taborišče Ljubelj). Na poldnevni izlet v Tržič se je pripeljalo 115 potnikov; 89 za Podljubeljsko dolino in 36 za Dovžanovo sotesko in Tržič (v letu 2020, 140).

V letu 2021 veljavno licenco za opravljanje turističnega vodenja po Tržiču je imelo 15 vodnikov, ki so turistično vodenje opravljali na podlagi različnih pravnih podlag (avtorska pogodba, pogodba o poslovnem sodelovanja, študentska napotnica…) . Lani je uspešno opravilo tečaj za lokalnega turističnega vodnika še 6 dodatnih vodnikov. Od teh vodnikov, so bili le trije aktivni že v lanski sezoni.

V letu 2021 je bilo opravljenih 54 vodenj (lani 26 vodenj) in 286 ur dežurstev v RIS Dolina.

V letu 2021 smo s turističnim vodenjem ustvarili 2. 415,13, EUR prihodka. Brezplačno vodenje je bilo omogočeno v sklopu razpisanega vodenja Obišči in razišči, eni študijski turi ter trem skupinam izžrebancev v nagradni igri.

Odhodki so znašali 4.872,81 EUR, največji delež predstavljajo plačila honorarjev vodnikom, vključno z vsemi prispevki. Neto plačilo za vodenje po mestnem jedru, spominskem parku taborišča Ljubelj in gozdni učni poti je znašalo 18,00 EUR, za Dovžanovo sotesko in Šentanski rudnik 21,60 EUR za Dovžanovo sotesko skupaj z Razstavno-izobraževalnim središčem v Dolini pa 26,40 EUR. Dežurstvo v RIS Dolina je bilo vrednoteno 4,80 EUR/ uro neto, dežurstvo v informacijski točki Dovžanova soteska pa 5,76 EUR

Evidenca obiska v spodnji tabeli zajema obiskovalce, ki so se za oglede najavili v Službi turizem Tržič, skupaj s Tržiškim muzejem in obiskovalce RIS Dolina v času dežurstev. V letu 2021 smo skupaj zabeležili 4.944 obiskovalcev, (l. 2020, 5.877)

EVIDENCA OBISKA PO POSAMEZNIH ZNAMENITOSTIH V LETU 2021

|  |  |
| --- | --- |
| DESTINACIJA | ŠTEVILO OBISKOVALCEV |
| Dovžanova soteska | 364 |
| Mestno jedro\* | 296 |
| Taborišče Ljubelj\* | 230 |
| RIS Dolina\*\* | 444 |
| Šentanski rudnik\* | 76 |
| Tržiški muzej\*  | 2939 |
| Grad Alt Gutenberg\* | 95 |
| Kurnikova hiša\* | 500 |
| SKUPAJ | 4. 944 |

Vir: Turistično promocijski in informacijski center Tržič in Tržiški muzej

\* samo organizirane in vodene skupine najavljene prek TPIC Tržič in Tržiškega muzeja

\*\* vključuje tudi individualne obiskovalce v času obratovanja RIS Dolina

INFO TOČKA DOVŽANOVA SOTESKA

Info točka Dovžanova soteska je bila od 20. 5. do 24. 6. ob lepem vremenu odprta ob sobotah, nedeljah in praznikih med 9. in 18. uro, od 25. 6. do 31. 8. vsak dan, razen ob torkih, ob lepem vremenu med 9. in 18. uro ter od 1. 9. do 31. 10. ob sobotah, nedeljah in praznikih ob lepem vremenu med 11. in 17. uro. V tem času je Info točko obiskalo 5.636 obiskovalcev, kar je 22 % več kot v letu 2020.

|  |  |  |
| --- | --- | --- |
| MESEC | ŠT. DELOVNIH DNI | OBISK |
| SKUPAJ | POVPREČNO NA DELOVNI DAN |
| MAJ | 4 | 165 | 41,25 |
| JUNIJ | 12 | 872 | 72,67 |
| JULIJ | 25 | 1.765 | 70,60 |
| AVGUST | 26 | 1.873 | 72,04 |
| SEPTEMBER | 9 | 605 | 67,22 |
| OKTOBER | 11 | 356 | 32,36 |
| **SKUPAJ** | **87** | **5.636** | **64,78** |
|  |  |  |  |

V letu 2021 je obisk Turistično promocijskega in informacijskega centra Tržič, zaradi epidemije koronavirusa močno upadel. Prav tako, pa je bil TPIC Tržič od januarja do maja zaradi ukrepov za preprečevanje širjenja virusa COVID-19, za stranke zaprt.

TPIC Tržič je bil od maja do konec septembra odprt od 8. do 18. ure 2021, v juliju in avgustu je bil odprt tudi sobote nedelje in praznike, in sicer od 10. do 16. ure od 1. oktobra pa do 31. 12. 2021 pa zopet od ponedeljka do petka od 9. do 17. ure.

TPIC je leta 2021 obiskalo 694 oseb (leta 2020, 683 oseb), od tega 455 Tržičanov, iz drugih slovenskih krajev je prišlo 125 obiskovalcev, med 114 tujimi gosti pa prednjačijo turisti iz Belgije in Italije.

EVIDENCA OBISKA TPIC-a PO LETIH

|  |  |
| --- | --- |
| LETO | ŠTEVILO OBISKOVALCEV TPIC |
| 2015 | 1856 |
| 2016 | 1571 |
| 2017 | 2466 |
| 2018 | 2380 |
| 2019 | 2591 |
| 2020 | 683 |
| 2021 | 694 |

Pripravil/a:

Janja Nemc,

strokovna sodelavka VI

Petra Hladnik,

vodja Službe za turizem Tržič

 Klemen Srna,

 direktor Občinske

uprave Občine Tržič